cyanic-selkie/wikianc huggingface dataset:
Afvalbestuur
Hulpbron-tipe herwinning
Herwinning is 'n relatiewe nuwe begrip in afvalbestuur. Die vullis word soos 'n hulpbron hanteer, eerder om dit te vernietig in oonde of ashope. Daar is verskillende maniere waarmee die vullis na 'n hulpbron omgeskakel kan word soos herwinning of om die afval vir die opwekking van elektrisiteit te gebruik.
Die ontginning van hulpbronne uit afval raak meer algemeen waar daar nie genoeg oop grond is vir stortingsterreine nie, of waar daar 'n hoë bevolkingsdigtheid is. Meer mense is ten gunste van herwinning, want dit sal op die lang termyn beter wees as verbranding. Natuurlike hulpbronne op die aarde is beperk en sal nie vir ewig hou nie. Daar is verskeie metodes om afval te herwin en met vandag se tegnologie en beter metodes wat daagliks uitgevind word, sal daar hopelik nie meer stortingsterreine, lug- en waterbesoedeling wees nie.
In sommige lande vind hulpbronherwinning klaar plaas, in die vorm van handearbeid wat die afval deursoek en die herwinbare hulpbronne in die herstel/herwin mark verkoop vir geld. Suid-Amerika is een van die voorlopers in dié beweging. Die werkers agter die skerms word genoem "waste pickers" of "rag pickers" en is deel van die informele sektor, maar speel 'n groot rol in die verwerking van afval en verlig die druk op munisipaliteite. Daar is planne om hierdie werkers by die formele afvalbestuur in te sluit, wat geld sal spaar en werkloosheid en misdaad sal verlaag. Dit sal egter baie kos om hierdie mense in die formele sektor in te sluit, daar gaan gereeld beserings opgedoen word en hulle lewensverwagting mag drasties verlaag word in geval van blootstelling aan giftige materiale. Ontwikkelde lande sal hulle nie in hul formele sektor wil insluit nie.
Herwinning
Herwinning is die proses waar gebruikte produkte gesirkuleer en weer nuut gemaak word deur tegnologie. In gevorderde lande is die term baie bekend en die meeste tipes vullis word as herwinbaar beskou. Alles word in spesifieke kategorieë geskei, versamel en daarna verwerk:
Meeste van die bogenoemde soorte afval is van 'n enkele materiaal, wat dan die herwinningsproses vergemaklik.
Die herwinning van gebreekte rekenaars en elektriese produkte is 'n belangrike uitdaging, maar duurder omdat dit meer tyd verg om die apparaat oop te maak en die probleem op te los. Baie elektroniese afval word na Asië gestuur waar die ontginning van koper en goud uit die elektronika 'n groeiende omgewingsprobleem word. In rekenaar- en TV-skerms kom lood, koper, seleen en kadmium ("swaarmetale") voor, wat ook in baie ander elektronika voorkom.
Omdat herwinde produkte met nuwe produkte moet kompeteer, is die herwinde produk gewoonlik duurder, want die nuwe/roumateriaal maatskappy is lank reeds in bedryf.
Gelukkig is die meeste ekonomieë ten gunste van herwinning, want dit is goedkoper in die sin van water en energie teenoor wat gebruik is om die rou produk te ontgin. As voorbeeld: die herwinning van 1 000 kg aluminiumblikkies spaar 5 000 kg bauxietyster wat gemyn word in Australië en verhoed die verwerking (deur plante) van 15,17 ton CO2 wat 'n kweekhuisgas is.
TerminalFour
TerminalFour is 'n ontwikkelaar van internet inhoudsbestuurstelsels (CMS), met hoofkantoor in Dublin, Ierland. Volgens die Irish Times koerant, is TerminalFour die nommer een verskaffer van inhoudsbestuurstelsels aan die Ierse publieke sektor.
Maatskappy Geskiedenis
TerminalFour is in 1996 gestig deur Piero Tintori, as 'n student aan die Dublin City Universiteit. Die maatskappy het hoofsaaklik in die Ierse mark meegeding, totdat 'n €320 000 belegging van die Davy BES fonds in 2002 TerminalFour aan die UK mark blootgestel het, ten spyte van die dotcom-krisis. Die maatskappy het genoeg sukses behaal teen April 2008, om 'n verdere uitbreiding na Europa, Amerika en die Midde-Ooste aan te kondig. TerminalFour het in dieselfde jaar projekte vir die Ministerie van Informasie Bahrein, Oxford Universiteit en Heritage Ireland voltooi.
Aktiwiteite
TerminalFour se hoofproduk is Site Manager. Volgens Tintori, is Site Manager spesifiek bruikbaar vir tersiêre onderwys institute a.g.v die feit dat dit op 'n ope platform (open platform) gebaseer is. Die huidige weergawe is Site Manager 6, en is in September 2007 aan die publiek bekendgestel. Die maatskappy verskaf ook eForms funksionaliteit.
TerminalFour is ook aktief in die publieke sektor, maatskappye met veeltalige inhoud en die finansiële sektor.
Toekennings
TerminalFour het vir die laaste ses jaar in die Deloitte Technology Fast 50 lys verskyn.
Aloe lateritia
Die Aloe lateritia is 'n aalwyn wat inheems is aan Ethiopië, Kenia, Malawi en Tanzanië.
Lee J. Cobb
Lee J. Cobb (8 Desember 1911 – 11 Februarie 1976) was 'n Amerikaanse akteur en regisseur. Hy was bekend vir sy rolle in die rolprente On the Waterfront (1954), 12 Angry Men (1957), Our Man Flint (1966), en The Exorcist (1973).
Spookskrywer
'n Spookskrywer is 'n persoon wat aangestel word of opdrag ontvang om boeke, manuskripte, draaiboeke, toesprake, artikels, liedjies, blog-plasings, stories, verslae, witskrifte of ander tekste te skryf wat amptelik aan 'n ander persoon toegeskryf word.
Rolle
Spookskrywers se betrokkenheid by die produksie van 'n voltooide werk wissel. Sommiges word aangestel om 'n growwe konsep of gedeeltelik voltooide werk te versorg en af te rond terwyl ander die meeste van die skryfwerk doen, gebaseer op 'n breë skets wat deur die erkende outeur verskaf word. Spookskrywers word ook aangestel om fiksie in die styl van 'n bestaande outeur te skryf, dikwels as 'n manier om die aantal boeke wat deur 'n gewilde outeur gepubliseer kan word, te vermeerder.
Die verdeling van die werk tussen die spookskrywer en erkende outeur wissel baie. In sommige gevalle word die spookskrywer genader om 'n ruwe weergawe van 'n amper voltooide manuskrip te versorg. In hierdie geval is die konsep, idees en baie van die taal in die voltooide boek of artikel dié van die erkende outeur. Dit gebeur selde dat 'n spookskrywer 'n boek of artikel sonder enige insette van die erkende outeur skryf; op sy minste sal die erkende outeur aanvanklik 'n basiese raamwerk met idees neerpen of kommentaar oor die spookskrywer se finale weergawe lewer.
Vir 'n outobiografie sal 'n spookskrywer gewoonlik met die vermeende outeur, sy/haar kollegas en gesin gesels, en onderhoude, artikels en videomateriaal oor die erkende outeur of sy werk navors. Vir ander soorte niefiksie-boeke of artikels sal 'n spookskrywer onderhoude met die erkende outeur voer, en vorige toesprake, artikels en onderhoude met die erkende outeur bestudeer om sy of haar argumente en oogpunte te assimileer.
Fiksie
Spookskrywers word om verskeie redes deur fiksie-uitgewers aangestel. In sommige gevalle word spookskrywers gebruik om die aantal boeke te vermeer wat jaarliks deur 'n bekende, hoogs bemarkbare outeur gepubliseer kan word. Spookskrywers word hoofsaaklik gebruik om fiktiewe werke in genres soos speurfiksie, raaiselverhale en tienerfiksie te skryf.
Daarbenewens word spookskrywers ook gebruik om nuwe boeke vir gevestigde reekse te skryf waar die "outeur" 'n skuilnaam is. Die beweerde outeurs van die Nancy Drew- en Hardy Boys-raaiselverhale, "Carolyn Keene" en "Franklin W. Dixon", is onderskeidelik skuilname vir 'n reeks spookskrywers wat in dieselfde styl skryf, gebaseer op 'n templaat met basiese inligting oor die boek se karakters en hulle fiktiewe wêreld.
Ná die dood van die liefdesverhaalskrywer V.C. Andrews is die spookskrywer Andrew Neiderman aangestel om verhale onder haar naam, en in dieselfde styl as haar oorspronklike werke te skryf.
Soms sal bekende outeurs vir ander beroemdes spookskryf, soos toe H. P. Lovecraft in die 1920's aangestel is om "Imprisoned with the Pharaohs" (ook bekend as "Under the Pyramids") vir Harry Houdini in Weird Tales te skryf.
Godsdienstig
'n Aantal pouslike sendbriewe is deur spookskrywers geskryf. Pascendi is byvoorbeeld deur Joseph Lemius (1860–1923) geskryf, die prokurator in Rome van die Oblate van Maria die Onbevlekte.
Akademies
Daar is spookskryfmaatskappye  en vryskutte  wat toelatingsopstelle, semesterskripsies, tesisse en verhandelings aan studente verkoop. Hierdie dienste word dikwels deur sogenaamde essay mills gelewer en transaksies geskied dikwels deur aanlyn koppelvakke. Ten spyte van die feit dat dit as oneties beskou word en tot reperkussies kan lei indien universiteite daarvan bewus raak,  word akademiese spookskryf in die Verenigde State en die Verenigde Koninkryk nie as onwettig beskou nie.
Alhoewel akademiese spookskryf die verkoop van akademiese tekste behels wat op aanvraag geskryf is, kan dit nie aan plagiaat gelykgestel word nie aangesien dit nie 'n versweë toe-eiening van bestaande tekste behels nie.
Universiteite het strategieë ontwikkel om akademiese dienste te bekamp wat met akademiese bedrog geassosieer word. By sommige universiteite word professore toegelaat om studente mondelinge eksamens te laat aflê indien hulle vermoed dat 'n student se skripsies deur 'n spookskrywer geskryf is. As die student nie met die inhoud van 'n skripsie vertroud is nie, kan die student van akademiese bedrog aangekla word.
Medies
Farmaseutiese maatskappye betaal professionele skrywers om tekste te skryf en dan betaal hulle ander wetenskaplikes of dokters om hulle name aan hierdie tekste te verbind voordat dit in mediese of wetenskaplike tydskrifte gepubliseer word. Mediese spookskryf word deur 'n verskeidenheid professionele organisasies,  verteenwoordigend van die medisyne-industrie, uitgewers en mediese verenigings, gekritiseer.
Webwerwe
Sommige webwerwe, insluitend webjoernale (blogs), word deur spookskrywers geskryf aangesien nie alle outeurs oor die inligtingstegnologie-vaardighede of tyd beskik om 'n webwerf te behartig nie. Nietemin word die styl en inhoud op dié van die erkende outeur gebaseer.
Klassieke musiek en rolprentmusiek
Wolfgang Amadeus Mozart is 'n voorbeeld van 'n bekende komponis wat betaal is om vir welgestelde begunstigers te spookskryf. In die rolprentbedryf is 'n musiekspookskrywer 'n "persoon wat onder 'n ander komponis se naam musiek komponeer, maar nie op die bladmusiek of in die finale produk erkenning ontvang nie." Die praktyk word as een van die "smerige geheimpies van die rolprent- en televisiemusiekbedryf" beskryf en as oneties beskou,  maar is sedert die vroeë jare van die rolprentbedryf beoefen. David Raksin het destyds as musiekspookskrywer vir Charlie Chaplin gewerk.
Die praktyk kom ook algemeen in televisie voor, aangesien komponiste wat op bladmusiek gelys is, telkens op tantieme geregtig is wanneer 'n episode of temalied uitgesaai word. In 'n ondersoek deur The Hollywood Reporter in 1998 is daar bevind dat dit veral algemeen onder animasiemaatskappye soos Saban Entertainment, DiC, Ruby-Spears Productions en Hanna-Barbera was. Verskeie komponiste het later 'n multimiljoen-dollar regsaak teen Haim Saban, die hoof van Saban Entertaiment, aanhangig gemaak waarvolgens hy hulle komposisies glo as sy eie voorgehou het.
Popmusiek
Musikale spookskryf word ook by popmusiek aangetref. Wanneer 'n platemaatskappy 'n onervare jong sanger as 'n sanger-liedjieskrywer wil bemark, of 'n ervare musikant wil help wat nie die motivering of inspirasie het om 'n volgende album te voltooi ne, sal 'n ervare liedjieskrywer diskreet genader word om te help. In ander gevalle skryf 'n spookskrywer lirieke en 'n melodie in die styl van die erkende musikant, soms met geen insette van die erkende musikant nie.
Daar het al regsgeskille ontstaan wanneer musikale spookskrywers op tantieme aanspraak maak wanneer een van hulle liedjies trefferstatus verkry en begin geld maak. By hip-hop het die toenemende gebruik van spookskrywers deur hoëprofiel hip-hop sterre tot heelwat kontroversie gelei. Kritici beskou die praktyk as die "verdraaiing van hip-hop vir kommersiële gewin" Dit druis glo in teen die eng definisie van rap as 'n manier om jouself in jou eie woorde uit te druk, nie iemand anders s'n nie." Chuck D van Public Enemy beweer dat dit 'n misplaaste siening is, want "nie almal is liriekskrywers nie en nie almal is sangers nie.." Hy wys daarop dat die skryf van 'n rap-liedjie soms verskeie talente vereis.
Beeldende kunste
Spookouteurskap word ook by die beeldende kunste aangetref, gewoonlik in skilderye. Die omvang van die meesterkunstenaar se bydrae wissel baie, van slegs wysigings en korrektiewe kwashale, tot volledige skilderye. 'n Algemene praktyk is die gebruik van 'n kunsklas-omgewing waar die meesterkunstenaar beduidende bydraes tot die student se werk lewer en laasgenoemde daardie werk dan as sy of haar eie onderteken.
As teenmaatreël vir geswartlyste skrywers
In lande waar vryheid van spraak nie gehandhaaf word nie en waar outeurs wat die heersende regime op een of ander manier aanstoot gegee het, op 'n swartlys geplaas word, kan geswartlyste outeurs of komponistie materiaal vir ander outeurs en komponiste spookskryf wat wel in die regime se guns is. Sommige geswartlyste kommunistiesgesindes het Oscars ontvang.
Milton Friedman
Milton Friedman (31 Julie 1912 – 16 November 2006) was 'n beroemde Amerikaanse ekonoom. Hy het baie in die teorie van monetarisme belanggestel. Volgens monetarisme het die bedrag geld wat deur die regering gedruk word 'n groot effek op 'n land se hele ekonomie. Hy ondersteun die idee dat die regering elke jaar dieselfde lae koers van geld moet druk, eerder as verskillende bedrae elke jaar. In 1976 is die Nobelprys vir Ekonomiese Wetenskappe "vir sy prestasies op die gebied van verbruiksanalise, monetêre geskiedenis en teorie en vir sy demonstrasie van die kompleksiteit van stabiliseringsbeleid" aan hom toegeken.
Lewensloop
Friedman is in 'n familie van Hongaars-Joodse afkoms in Brooklyn, New York gebore. Hy het in Rahway, New Jersey, grootgeword. Friedman het aan die Rutgers Universiteit, Columbia Universiteit en die Universiteit van Chicago gestudeer. Hy het in Chicago met George Stigler by die Chicago School of Economics gewerk.
Tydens die 1970's het Friedman se ideale van monetarisme gewild geword, waarna hy die ekonomiese raadgewer van president Ronald Reagan geword het.
Volgens Friedman moet die regering se beheer oor die ekonomie beperk word. Hy het met die ideale van die verlaging van belasting en die verlaging van staatsbesteding voorgestaan. Sy politieke sienings was liberaal. Hy het teen diensplig gestaan en was ingenome toe die VSA hulle diensplig wetgewing geskrap het.
Vir 'n paar dekades het Friedman verskeie dokumentêre, boeke en onderhoude die lig laat sien om sy ekonomiese ideale te versprei. Die belangrikste boeke wat deur hom geskryf is, is Capitalism and Freedom en Free to choose.
In 1938 trou Friedman met Rose Director. Hulle het 'n seun en 'n dogter gehad. Hy was 'n agnostikus.
As gevolg van hartversaking is Friedman in San Francisco, Kalifornië, oorlede. Sy oorskot is veras en oor die San Francisco Bay-gebied gestrooi.
Blake Harrison
Blake Harrison (gebore 23 Julie 1985) is 'n Engelse akteur en regisseur. Hy is bekend vir sy rolle in die rolprente The Inbetweeners Movie (2011) en Dad's Army (2016).
Oksimoron
'n Oksimoron is 'n stylfiguur wat twee teenstellende begrippe in een uitdrukking verbind, soos 'n jeugdige grysaard, ou nuus, geleerde ongeletterdes, briljante idioot, mannetjiesvrou, hennetjie met spore, lewende dood en so voorts.
Axinella vaceleti
Axinella vaceleti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ashley Wass
Ashley Wass is 'n Britse klassieke pianis.
Biografie
Wass, wat op 26 Maart 1977 in Lincolnshire, Engeland, gebore is, is die enigste Britse wenner van die Londense internasionale klavierkompetisie, 'n pryswenner by die Leeds-klavierkompetisie, en 'n voormalige BBC Radio 3 New Generation Artist.
Wass het al in vele van die wêreld se voorste konsertsale opgetree, waaronder Wigmore Hall, Carnegie Hall en die Wene Konzerthaus. Hy het opgetree as solis met talle toonaangewende ensembles, waaronder al die BBC-orkeste, die Philharmonia, Orchester National de Lille, Wene Kamerorkes, Hong Kong Filharmoniese Orkes, RLPO, en onder leiding van dirigente soos Simon Rattle, Osmo Vanska, Donald Runnicles, Ilan Volkov en Vassily Sinaisky.
In Junie 2002 het Wass saam met Thomas Allen, Mstislav Rostropovich en Angela Gheorghiu in 'n galakonsert in die Buckingham-paleis ter viering van die Goue Jubilee van koningin Elizabeth II verskyn, 'n opvoering wat regstreeks aan miljoene kykers regoor die wêreld uitgesaai is. Die afgelope paar jaar het Wass 'n gereelde gas by die BBC Proms geword. Hy het in 2008 sy debuut gemaak met Vaughan Williams se klavierconcerto, en in die daaropvolgende seisoene teruggekeer met opvoerings van werke deur Foulds Strawinski, Antheil en McCabe.
Wass het kritieke lof ontvang vir sy opnames uit 'n wye verskeidenheid style en tydperke. Hy is veral bekend vir sy interpretasies van komponiste soos Liszt, Franck, Beethoven en Bridge. Wass se opname van Bax se klaviermusiek is genomineer vir 'n Gramophone-toekenning en sy diskografie spog met 'n aantal Gramophone 'Redakteurkeuse'-opnames en BBC Music Magazine Choices.
Wass het ook in vennootskap met baie van die voorste kunstenaars van sy generasie opgetree, waaronder Mitsuko Uchida, Steven Isserlis, Emmanuel Pahud, Richard Goode en lede van die Guarneri-Kwartet en Beaux Arts Trio.
Ashley Wass is tans die artistieke direkteur van die Lincolnshire Internasionale Kamermusiek-fees. Hy was van 2008 tot 2018 professor in klavier aan die Koninklike Musiekkollege, en is tans die adjunkhoof van klawerbordstudies aan die Koninklike Noordelike Musiekkollege in Manchester. Wass is 'n medewerker aan die Koninklike Musiekkollege.
Killarney
Killarney (Iers: Cill Airne  [ˈcɪl̠ʲ ˈaːɾˠnʲə] "Sleedoring-kerk") is 'n nedersetting in die Suidwes-Ierse graafskap Kerry en een van vier munisipale distrikte waarin die graafskap verdeel is. Killarney is aan die noordoostelike oewer van Lough Leane geleë wat deel uitmaak van die Nasionale Killarney-park.
Killarney, 'n welvarende voorstad in die noorde van Johannesburg, is na die Ierse Killarney genoem.
2011 Duitse Grand Prix
Die 2011 Formule Een Duitse Grand Prix het op 24 Julie 2011 op die Nürburgring in Duitsland plaasgevind. Dit was die tiende wedren van die F1-kampioenskapseisoen.
Moreletakloofnatuurreservaat
Die Moreletakloofnatuurreservaat in die ooste van Pretoria was deel van die plaas wat aan Jacobus en Cornelia Erasmus behoort het. Hulle het in die vroeë 1800's 'n melkboerdery hier bedryf. Carel Erasmus het die plaas in 1877 gekoop en 'n huis daarop gebou; dié huis is omskep in 'n kapel. In 1903 het sy skoonseun, Johan Marneweck, nog 'n huis op die plaas gebou; dié huis is omskep in 'n restaurant. Die reservaat word deur die Tshwane Metropolitaanse Munisipaliteit bestuur en toegang tot die reservaat is gratis.
Dierelewe
Daar is baie voëlsoorte te sien, asook wild soos springbokke, blesbokke, rooibokke en sebras.
Fasiliteite en aktiwiteite
Die reservaat het verskeie staproetes, 'n restaurant en 'n plek waar troues gehou kan word.
Staproetes:
Katy Mixon
Katy Mixon (gebore 30 Maart 1981) is 'n Amerikaanse aktrise. Sy is bekend vir haar rolle in die rolprente Four Christmases (2008) en Hell or High Water (2016).
Felecia Angelle
Felecia Angelle (gebore 27 Julie 1986) is 'n Amerikaanse aktrise. Sy is bekend vir haar rolle in die rolprent Escaflowne: The Movie (2000) en in die televisiereekse Danganronpa 3: The End of Hope's Peak Academy - Future Arc (2016) en Danganronpa 3: The End of Hope's Peak Academy - Hope Arc (2016).
Tom Hatton (akteur)
Tom Hatton is 'n Engelse akteur. Hy is bekend vir sy rolle in die televisiereekse Law & Order: Special Victims Unit (1999) en Life on Mars (2008).
Axinella vasonuda
Axinella vasonuda is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1904 deur Topsent.
Wely
Wely is 'n nedersetting in die munisipaliteit Neder-Betuwe in die provinsie Gelderland in Nederland.
John Sheehan (akteur)
John Sheehan (22 Oktober 1885 – 14 Februarie 1952) was 'n Amerikaanse akteur. Hy was bekend vir sy rolle in die rolprente The Criminal Code (1931), Island Captives (1937), Marked Woman (1937), en Hidden Enemy (1940).
Chloroform
Chloroform is 'n organiese verbinding met chemiese formule. Dit is die drievoudige chloried van metaan.
Vervaardiging
Daar is verskeie metodes om chloroform te vervaardig. In die nywerheid word dit veral gedoen deur metaan en chloor saam te verhit. Metaan word stapsgewys gechlorineer deur 'n radikaal-meganisme: Die eindproduk is 'n mengsel van chlorometane en byprodukte wat deur distillasie geskei moet word.
Biologiese chloroform
Lug wat met grond in kontak is, bevat dikwels hoër konsentrasies chloroform as normaal. Daar is navorsing wat uitwys dat bepaalde swamme soos die Basidiomycetes-spesies Mycena metata en Peniophora pseudopini en die Deuteromycetes-spesie Cardariomyces fumago chloroform kan vervaardig.
Wenum-Wiesel
Wenum-Wiesel is 'n nedersetting in die munisipaliteit Apeldoorn in die provinsie Gelderland in Nederland.
Frere
Frere is 'n klein dorpie en spoorweghalte in KwaZulu-Natal, Suid-Afrika. Die dorpie is vernoem na sir Henry Bartle Frere, goewerneur van die Kaapkolonie van 1877 tot 1880. Die dorpie was tydens die Tweede Vryheidsoorlog vir 'n tydlank die hoofkwartier van sir Redvers Buller. Die dorpie is 25 km oos van Winterton geleë.
Valindaba
Valindaba, ook bekend as Pelindaba-Oos of die Y-aanleg, was 'n eksperimentele aanleg vir die verryking van uraan. Dit was ongeveer 35 km wes van Pretoria in Gauteng, Suid-Afrika geleë. Die aanleg het die Helikon Draaikolk Skeidingsproses gebruik. Die proses is in Suid-Afrika ontwikkel om uraan-235 isotope te vervaardig.
Geskiedenis
Y-aanleg is in 1975 deur die Uraanverrykingskorporasie van Suid-Afrika (Ukor) voltooi en begin in 1978 met die vervaardiging van verrykte uraan.
Arancón
Arancón is 'n munisipaliteit in die provinsie Soria in die Spaanse outonome gebied Kastilië en León.
Kikuzo Kisaka
Kikuzo Kisaka (木坂 規矩三) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Bell 206
Die Bell 206 is 'n familie van tweelem-, enkel- en tweemotorige helikopters, vervaardig deur Bell Helicopter in sy fabriek in Mirabel, Quebec. Dit is oorspronklik ontwikkel as die Bell YOH-4 vir die Amerikaanse Leër se Ligte Waarnemingshelikopterprogram, maar is nie deur die weermag aangekoop nie. Bell het die tuig herontwerp as die suksesvolle vyf-sitplek Bell 206A JetRanger en dit daarna kommersieel bemark. Die nuwe ontwerp is uiteindelik deur die weermag gekies as die OH-58 Kiowa. Bell het ook 'n sewe-sitplek LongRanger ontwikkel, wat later aangebied is met 'n tweemotorige opsie as die TwinRanger, terwyl Tridair Helicopters 'n soortgelyke omskakeling bied van die LongRanger genaamd die Gemini ST. Die ICAO-toegekende modelbenaming "B06" word gebruik in vlugplanne vir die JetRanger en LongRanger, en die benaming "B06T" word gebruik vir die tweemotorige TwinRangers.
Genevieve Angelson
Genevieve Angelson (gebore 13 April 1987) is 'n Amerikaanse aktrise en skryfster. Sy is bekend vir haar rolle in die rolprente Beasts of the Southern Wild (2012) en True Story (2015), en in die televisiereekse Good Girls Revolt (2015) en Backstrom (2015).
Axinella vellerea
Axinella vellerea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1904 deur Topsent.
Jean-Luc Godard
Jean-Luc Godard ( VK: /ˈɡɒdɑːr/ GOD-ar, VS: /ɡoʊˈdɑːr/ goh-DAR, Frans: [ʒɑ̃ lyk ɡɔdaʁ]; 3 Desember 1930 – 13 September 2022) was 'n Frans-Switserse filmregisseur, draaiboekskrywer en filmkritikus. Hy was 'n pionier van die Franse New Wave-filmbeweging in die 1960's.
Gedurende sy vroeë loopbaan as filmkritikus het Godard die Franse film se "Tradition of Quality" in die hoofstroom kritiseer, wat die gevestigde konvensie oor innovasie en eksperimentering beklemtoon. In antwoord daarop het hy en eendersdenkende kritici hul eie films begin maak. Baie van die films van Godard daag benewens die Franse film op die konvensies van tradisionele Hollywood. In 1964 het Godard sy invloed en dié van sy kollegas beskryf: "Ons het soos grotbewoners by die bioskoop ingebars in die Paleis van Versailles van Lodewyk XV." Hy word dikwels beskou as die mees radikale Franse filmmaker van die 1960's en 1970's; sy benadering in filmkonvensies, politiek en filosofieë het hom waarskynlik die invloedrykste regisseur van die Franse New Wave gemaak. Tesame met die vertoon van kennis van filmgeskiedenis deur hulde en verwysings, het verskeie van sy films sy politieke sienings uitgespreek; hy was 'n ywerige leser van eksistensiële en Marxistiese filosofie. Sedert die New Wave was sy politiek baie minder radikaal, en sy onlangse films handel oor verteenwoordiging en menslike konflik vanuit 'n humanistiese en 'n marxistiese perspektief.
In 'n Sight & Sound-peiling in 2002, was Godard die derde plek in die top-tien regisseurs van die kritici van alle tye (wat saamgestel is deur die regisseurs van die individuele films te versamel waarvoor die kritici gestem het). Na bewering het hy "een van die grootste liggame van kritiese ontleding van enige filmmaker sedert die middel van die twintigste eeu geskep. "Hy en sy werk was die kern van die narratiewe teorie en het 'sowel kommersiële narratiewe filmnorme as filmkritiek se woordeskat' uitgedaag." Godard se films het baie regisseurs geïnspireer, waaronder Martin Scorsese, Quentin Tarantino, Brian De Palma, Steven Soderbergh, D. A. Pennebaker, Robert Altman, Jim Jarmusch, Wong Kar-wai, Wim Wenders, Bernardo Bertolucci en Pier Paolo Pasolini.
Charles Coburn
Charles Coburn (19 Junie 1877 – 30 Augustus 1961) was 'n Amerikaanse akteur. Hy was bekend vir sy rolle in die rolprente The Lady Eve (1941), The More the Merrier (1943), Monkey Business (1952), en Gentlemen Prefer Blondes (1953).
Jay Sheffield
Jay Sheffield (25 September 1934 – 25 Junie 1998) was 'n Amerikaanse akteur. Hy was bekend vir sy rolle in die rolprente The Three Stooges Go Around the World in a Daze (1963) en Tammy and the Millionaire (1967), en in die televisiereekse My Favorite Martian (1963) en The Lieutenant (1963).
Yoshio Fujiwara
Yoshio Fujiwara (藤原 良夫) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
SV Blouwit Bornreihe
SV Blouwit Bornreihe is 'n sokkerklub uit Vollersode in die deelstaat Neder-Sakse in Duitsland. Bornreihe is 'n dorpswyk van Vollersode.
Die Duitse nasionale vroue-kampioen (status: Augustus 2009) in steinstoßen ('n Switserse variant van gewigstoot), Claudia Kanaan, is aan die klub verbonde en neem onder die klubnaam aan kompetisies deel.
Axinella ventilabrum
Axinella ventilabrum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1959 deur Burton.
Kim Miyori
Kim Miyori (gebore 4 Januarie 1951) is 'n Amerikaanse aktrise. Sy is bekend vir haar rolle in die rolprente The Punisher (1989) en The Grudge 2 (2006), en in die televisiereekse Magnum, P.I. (1980) en Babylon 5 (1994).
Historiese Bretagne
- Totaal (2012) - Bevolkingsdigtheid 4 550 418 134 inw. / vk km
Wellseind
Wellseind is 'n dorp in die munisipaliteit Maasdriel in die provinsie Gelderland in Nederland.
Muden
Muden is 'n klein dorpie in KwaZulu-Natal, Suid-Afrika. Die dorpie lê aan die Mooirivier en is 38 km oos van Weenen. Die dorpie is gestig deur eerwaarde Heinrich Rottcher wat in 1862 in Suid-Afrika aangekom het. Hy het die sendingstasie na sy geboortedorp Mueden in Duitsland vernoem.
Distrik
Daar is 'n besproeiingskema in die omgewing en groot sitrusboorde is aangelê. Muden is die verste plek oos waar Boesmantekeninge gevind is.
Grassnyer
'n Grassnyer is 'n masjien wat bewegende lemme gebruik om gras te sny. Daar is verskillende soorte grassnyers. Die eenvoudigste soort word deur 'n mens gestoot en is ideaal vir klein grasperke en tuine. Rybare grassnyers is geskik vir groter grasperke soos setperke van gholfbane en ook parke. Die heel grotes word agter 'n trekker getrek en is bruikbaar vir groot parke, langs snelweë en op plase. Die operateur moet altyd beskermende uitrusting dra wanneer met hierdie masjiene gewerk word.
Die grassnyer funksioneer deur die rotasie van een of meer dun lemme, wat die steeltjies van die gras en ander plante nader aan die grond afkap. Hierdeur verminder dit die hoogte van die graslemme (grasblare) tot 'n egalige en meer aanvaarbare voorkoms vir 'n grasperk.
Meeste soorte grassnyers het 'n opvangbak of -sak vir die grassnysels, maar daar is ook soorte wat die snysels fynkap en weer oor die grasperk strooi, dus voeding verskaf vir verdere groei. Hierdie voeding kan in die landbou 'n toepassing hê, maar is ongewens by tuingrasperke, aangesien dit die mat van die grasperk verdik en dit moeiliker maak om te sny en in stand te hou.
Pous Clemens IV
Clemens IV was die 183ste pous van die Rooms-Katolieke Kerk van 1265 tot 1268 na 'n sedis vacatio van 116 dae.
Pontifikaat
Pous Clemens IV se pontifikaat word gekenmerk deur die stryd teen Manfred, die buite-egtelike familielid van keiser Frederik II van Hohenstaufen. Clemens was in Frankryk toe hy verkies is en moes Italië binnegaan in 'n vermomming. Hy het dadelik 'n alliansie gesluit met Karel van Anjou. Karel het met geld en troepe van die pous Napels aangeval. Hy verslaan en dood Manfred in die slag van Benevento op 22 Februarie 1266. By die daarop volgende slag van Tagliacozzo op 23 Augustus 1268 word Conradin, die laaste Hohenstaufen, gevange geneem. Karel laat Conradin onthoof op die markplein in Napels op 29 Oktober 1268.
Pous Clemens het volstrek geweier om sy familie te verryk. Hy was die Jode nie goed gesind nie en in 1264 het hy die Jode van Aragon opdrag gegee om hulle boeke aan die Dominikane te gee om dit te laat sensureer. Thomas Aquinas het aan die hof van die pous gewoon. Die pous is begrawe in Viterbo waar hy die hele tyd van sy pontifikaat gewoon het.
Die Mongole
Pous Clemens IV het gekorrespondeer met die Mongoolse Khan Abaqa. Die khan het 'n Mongoolse ambassadeur na die pous gestuur. Abaqa het 'n alliansie voorgestel tussen sy troepe, die Westerse magte en die Bisantynse keiser Michael VIII Palaeologos (Abaqa se skoonpa). In 1267 stuur die pous saam met James I van Aragon vir Jayme Alaric van Perpignan as ambassadeur na die Mongole. Jayme Alaric keer terug na Europa in 1269 met 'n versoek van die khan vir 'n alliansie. Die pous het die versoek op 'n nie-bindende manier beantwoord, maar wel die khan van die beplande kruistog vertel.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Sam Hazeldine
Sam Hazeldine (gebore 29 Maart 1972) is 'n Engelse akteur en komponis. Hy is bekend vir sy rolle in die rolprente Mechanic: Resurrection (2016), The Huntsman: Winter's War (2016), en The Hitman's Bodyguard (2017), en in die televisiereeks The Innocents (2018).
Wendiceratops
Wendiceratops is ’n genus van plantvretende seratopsiërs (dinosourusse met horinggesigte) uit Kanada uit die Laat Krytperiode.
Die Kanadese fossielsoeker Wendy Sloboba het in 2010 seratopsiër-bene in die Pinhorn Provinsiale Reserwe in Alberta, Kanada, ontdek. In 2011 het ’n span van die Koninklike Tyrrell-museum die terrein begin opgrawe en in 2013 en 2014 nog talle fossiele gevind.
David Evans en Michael Ryan het die tipe-spesie in 2015 beskryf en die naam Wendiceratops pinhornensis gegee. Die genusnaam verwys na Wendy Sloboda en die spesienaam na die Pinhorn-reservaat. Wendiceratops was die tweede seratopsiër wat in 2015 ontdek en ’n naam gegee is.
Die holotipe, TMP 2011.051.0009, is in ’n gesteentelaag gevind wat moontlik tussen 79 miljoen en 78,7 miljoen jaar oud is. Onder die aanname dat al die bene wat gevind is tot dieselfde spesie behoort, word al die bene beskou as dié van Wendiceratops pinhornensis – daar is altesaam 184 bene wat aan verskeie individue behoort het, insluitende onvolwasse diere. Die vonds bevat bene van onder meer die skedel, onderkake, ruggraat, skouers, pelvis en ledemate.
Beskrywing
Wendiceratops het sowat ’n ton geweeg en was sowat ses meter lank.
Dit het twee unieke kenmerke gehad: aan die agterkant van die skedel is dik velverhardings wat ’n nekskild met ’n breë basis vorm wat vorentoe tot oor die wangbene buig. Daarbenewens het die agterrand van die nekskild nie ’n lang, vertikale stekel nie en die neushoring steek reguit na bo uit.
Hebreeuse Wikipedia
Die Hebreeuse Wikipedia (Hebreeus: ויקיפדיה העברית, IFA: [vikiˈpedja ha(ʔ)entsikloˈpedja haχofˈʃit]) is die Hebreeuse uitgawe van Wikipedia, 'n gratis aanlyn ensiklopedie. Die wikipedia is op 8 Julie 2003 gestig. Dit het tans artikels.
Heelwat georganiseerde skryf van artikels is aan die orde van die dag in die Hebreeuse Wikipedia, waarvan een voorbeeld Wikitort is. Wikitort is 'n akademiese projek waarin artikels geskryf word oor die wet van tort. Dan is daar PhysiWiki - 'n projek waarin artikels geskryf word oor Fisika onder leiding van die Weizmann-instituut van Wetenskap.
'n Ander onderwerp wat baie aandag kry is Joodse geskiedenis en die geskiedenis van Israel.
In 2006 is die Elef Millim projek, of in Afrikaans: die Duisend Woorde / Duisend Myl projek geloods. Die doel daarvan is om Wikipedia met vrye beelde te ondersteun.
Groepe van Wikipediane ontmoet gereeld om op reis deur die land te gaan en foto's van Israeliese besienswaardighede te neem vir plasing op die wikipedia.
Axinella vermiculata
Axinella vermiculata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1907 deur Whitelegge.
Hebreeuse Wikipedia
Die Hebreeuse spelwyses is nog 'n onderwerp van debat aangesien die standaarde wat deur die Akademie van die Hebreeuse Taal neergelê is, nie so noukeurig deur die gewone taalsprekers nagevolg word nie. Om die situasie te verbeter kyk die Hebreeuse Wikipediagemeenskap na die problematiese gevalle van spelling deur oorleg en navrae om 'n goeie standaard te handhaaf.
Despina (maan)
Despina, ook bekend as Neptunus V, is die derde binneste maan van Neptunus. Dit is genoem na ’n nimf in die Griekse mitologie, die dogter van Poseidon and Demeter.
Geskiedenis en eienskappe
links|200px|thumb|’n Rekenaarsimulasie van hoe Despina lyk. Despina is laat in Julie 1989 ontdek op foto's wat die ruimtetuig Voyager 2 geneem het. Dit het die voorlopige naam S/1989 N 3 gekry. Op 16 September 1991 het hy sy naam Despina gekry.
Despina se deursnee is sowat 152 km. Dit het ’n onreëlmatige vorm en toon geen tekens van enige geologiese modifikasie nie. Dit is waarskynlik saamgestel uit fragmente van Neptunus se oorspronklike mane wat afgesplinter het in botsings teen Triton kort nadat dié maan aangetrek en in sy baie eksentrieke wentelbaan vasgevang is.
Despina se wentelbaan lê naby, maar buite dié van Talassa en net binne die Le Verrier-ring. Dit het ’n sinchroniese rotasie en sy wentelbaan word al hoe kleiner; eindelik sal dit teen die planeet se atmosfeer bots en ’n nuwe ring van Neptunus word.
Voëlent
Voëlent of vuurhoutjies (Tapinanthus oleifolius (J.C.Wendl.) Danser) is 'n halfparasiet wat op talle bome kan groei. Dit is inheems aan Namibië en Suid-Afrika en kom in die provinsies Noord-Kaap, Vrystaat, Noordwes en Limpopo voor. Dit is op die SANBI-rooilys as 'veilig' gelys.
Hierdie plant groei aan bome vas en gebruik hul plantsap. Dit het verdikte blare wat vaalgroen van kleur is. Dit dra opvallende blomme wat gewoonlik 'n rooi kleur het en insekte aantrek. Die vrug het 'n rooi velletjie wat deur voëls gevreet word. Daaronder is die pit wat baie klewerig is en hom aan die voël se bek vasheg. Die voël probeer van die pit ontslae te raak deur dit teen 'n tak te vryf, wat die saadjie op 'n tak van 'n ander boom "ent". Op die plek waar dit vassit veroorsaak dit abnormale groei van die gasheer. Die 'houtrose' wat dit veroorsaak word soms as dekorasie gebruik.
Die halfparasiet tap in die gasheerboom se xileem en verkry daarmee stikstof- en koolstofverbindings. Hoewel die voëlent ook self fotosinteer, kan tussen 35% en 78% van die fotosintetiese produkte van die gasheer afkomstig wees.
Ewald Auguste Esselen
Ewald Auguste Esselen is op (27 September, 1858 - 1 November, 1918) in Worcester, Suid-Afrika gebore uit 'n Rynse sendingfamilie. Sy vader was eerw. L. F. Esselen.
Loopbaan
Na sy skoolopleiding is Ewald na die Universiteit van Edinburgh, Skotland, om hom in die medisyne te bekwaam. Hy het in 1881 na Suid-Afrika teruggekeer en is later as die privaatsekretaris vir vise-president Paul Kruger aangestel. Hy het weer na Londen gegaan waar hy, op advies van Kruger, by die Inner Temple gekwalifiseer het as 'n advokaat. In 1887 is hy aangestel as Kriminele Regter vir die Zuid-Afrikaansche Republiek (ZAR), en as Prokureur-generaal in 1894.
Dood
Hy het aan die begin van 1918 in Seepunt (Kaapstad) gesterf en is begrawe in die Ou Begraafplaas in Pretoria.
Straatnaam
Esselenstraat (nou bekend as Robert Sobukwe-straat) in Pretoria was na hom vernoem.
Krombekstrandloper
Die Krombekstrandloper (Calidris ferruginea) is 'n voël en algemene somerbesoeker aan Suider-Afrika; veral aan die kus en varswatermassas en talle oorwinter. Die streekbevolking is 300 000 voëls maar aan die afneem. Die voël is 18 – 23 cm lank, 45 - 85 g groot met 'n vlerkspan van 44 cm. In Engels staan die voël bekend as die Curlew Sandpiper.
Hermannsburg
Hermannsburg is 'n klein dorpie in KwaZulu-Natal, Suid-Afrika en is 20 km oos van Greytown.
Angelyne
Angelyne (gebore Ronia Tamar Goldberg, 20 Junie 1958) is 'n Amerikaanse aktrise. Sy is bekend vir haar rolle in die rolprente Can I Do It 'Till I Need Glasses? (1977), Earth Girls Are Easy (1988), Homer and Eddie (1989), en The Disaster Artist (2017).
Pier Paolo Pasolini
Pier Paolo Pasolini (Italiaans: [ˌpjɛr ˈpaːolo pazoˈliːni]; 5 Maart 1922 - 2 November 1975) was 'n Italiaanse filmregisseur, digter, skrywer en intellektueel, wat hom ook onderskei het as akteur, joernalis, romanskrywer, dramaturg en politieke figuur.
In 1979 is die manlike prostituut Pier Pelosi, wat op die tydstip van die moord sewentien jaar oud was, van moord aangekla en skuldig bevind. Hy is tot 'n tronkstraf van nege jaar en sewe maande gevonnis wat hy tot 1982 uitgedien het. Eers later het hy beweer dat hy die moord in opdrag van verskeie opdraggewers gepleeg het. Die Italiaanse joernalis Oriana Fallaci het die amptelike verklarings in verband met die moord op Pasolini in twyfel getrek en in 'n artikel, wat op 14 November 1975 in die weekblad L'Europeo gepubliseer is, beweer dat die regisseur in opdrag van regsgesinde groeperings vermoor is. Sy het nogtans geweier om getuies te benoem. Pelosi is in 2017 oorlede.
Arcos de Jalón
Arcos de Jalón is 'n munisipaliteit in die provinsie Soria in die Spaanse outonome gebied Kastilië en León.
Sibongile Mlambo
Sibongile Mlambo (gebore 25 Junie 1990) is 'n Zimbabwiese aktrise. Sy is bekend vir haar rolle in die televisiereekse Teen Wolf (2011), Black Sails (2014), Siren (2018), en Lost in Space (2018).
Rooihoedamaniet
Die swam se paddastoel is eenvoudig om te herken. Dit het 'n rooi mus, gewoonlik met wit vratte, 'n wit steel, sluier en kiewe en soms 'n wit volva wat in stukkies opbreek. Die mus is gewoonlik 12 cm in deursnee, maar dit kan tot 30 cm word. Ouer paddastoele word ligter van kleur tot oranje of gelerig. Hierdie paddastoel is giftig en kan hallusinasies veroorsaak. Hierdie psigoaktiewe eienskappe is in verskeie kulture in religieuse rituele gebruik. Albertus Magnus het dit reeds in sy boek De Vegetabilibus in 1256 beskryf.
'n Ou aanwending van hierdie paddastoel in Europa is om stukkies daarvan -vars of gedroogd- in melk te dompel en daarmee vlieë te dood.
Johnny Sheffield
Johnny Sheffield (11 April 1931 – 15 Oktober 2010) was 'n Amerikaanse akteur. Hy was bekend vir sy rolle in die rolprente Tarzan's Secret Treasure (1941), Tarzan's New York Adventure (1942), Tarzan and the Huntress (1947), en Bomba and the Jungle Girl (1952).
Well, Gelderland
Well is 'n dorp in die munisipaliteit Maasdriel in die provinsie Gelderland in Nederland.
Shumpei Inoue
Shumpei Inoue (井上 俊平) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Arafurasee
Die Arafurasee (Engels: Arafura Sea, Indonesies: Laut Arafura) is 'n see aan die suidweste van die Stille Oseaan in Suidoos-Asië. Dit lê tussen die Maleise argipel in die weste, Nieu-Guinee (Indonesië) in die noorde en die vasteland van Australië (Noordelike Gebied en Queensland) in die suide. Die Arafurasee grens aan die Timorsee in die suidweste, die Bandasee in die noordweste en die Golf van Carpentaria in die suidooste.
Die Arafurasee word deur die Torres-straat met die Koraalsee in die ooste verbind. Die see het 'n oppervlakte van sowat 650 000 km² en 'n gemiddelde diepte van 50–80 m. Dit is ongeveer 1 290 km (800 myl) van oos na wes, en ongeveer 560 km (350 myl) van noord na suid. Die Arafurasee is 'n tropiese see.
Die hele noordkus van die Arafurasee behoort aan die eilandnasie Indonesië, terwyl die suidkus aan Australië behoort. Die belangrikste nedersetting aan die see is Merauke in Indonesië.
Axinella villosa
Axinella villosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Axinella verrucosa
Axinella verrucosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Axinella villosa
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1885 deur Carter.
Steve Cochran
Steve Cochran (25 Mei 1917 – 15 Junie 1965) was 'n Amerikaanse akteur, regisseur, en skrywer. Hy was bekend vir sy rolle in die rolprente Copacabana (1947), White Heat (1949), The Damned Don't Cry (1950), en Tell Me in the Sunlight (1965).
Axinella verrucosa
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1794 deur Esper.
Kiyoo Kanda
Kiyoo Kanda (神田 清雄) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Ferdinand von Sammern-Frankenegg
Ferdinand von Sammern-Frankenegg (17 Maart 1897 – 20 September 1943) was 'n Oberführer (senior kolonel) van die SS en die SS- en polisiebevelvoerder van die Warskou-gebied. Hy was in beheer van die eerste mislukte aanval op die Warskou Ghetto op 19 April 1943.
Na die mislukte aanval was Von Sammern-Frankenegg vervang deur Jürgen Stroop; hy is deur 'n krygsraad verhoor en daarvan skuldig bevind dat hy "Jode verdedig het". Hy was daarna na Kroasië verplaas, waar hy oorlede is in 'n partisaanse hinderlaag naby die stad Banja Luka.
Bontstrandloper
Die bontstrandloper (Calidris alpina) is 'n voël en seldsame swerwer aan Suider-Afrika. Die voël steek selde die ewenaar oor en is slegs twee keer aangeteken in Suid-Afrika. Die voël is 15 – 22 cm lank, 40 - 70 g groot met 'n vlerkspan van 42 cm. In Engels staan die voël bekend as die Dunlin.
Sfaleriet
Sfaleriet (ook bekend as blende of sinkblende) is 'n mineraal met die chemiese formule.
Struktuur
Sfaleriet is die argetipe van die B3-struktuur van die strukturbericht-klassifikasie. Dit is 'n struktuur wat van die diamant-struktuur afgelei kan word deur die helfte van die koolstofatome deur sinkatome te vervang en die ander helfte deur swawelatome.
Dit kan ook as 'n afgeleide struktuur van die kubiese digpakking beskou word deur die helfte van die tetraëdriese holtes van 'n kubiese digpakking van swawel met sinkatome te vul.
Nick Helm
Nick Helm (gebore 1 Oktober 1980) is 'n Engelse akteur. Hy is bekend vir sy rolle in die televisiereekse Big Babies (2010), Live at the Electric (2012), en Uncle (2012).
Celebessee
Die Celebessee (Engels: Celebes Sea, Filippyns: Dagat Selebes, Indonesies en Maleis: Laut Sulawesi) is 'n see van die Stille Oseaan in Asië tussen die Filippyne (Mindanao) in die noorde, Maleisië (Borneo) in die weste en Indonesië (Sulawesi) in die suide net noord van die ewenaar. Die Celebessee grens aan die Sulusee in die noorde, die Molukkesee in die suidooste en die Filippynse See in die ooste. Die Celebessee word deur die Makassar-straat met die Javasee in die suide verbind. Die see het 'n oppervlakte van sowat 280 000 km² en 'n gemiddelde diepte van 4 000 m.
Die belangrikste nedersettings aan die see is Manado in Indonesië en Zamboanga Stad in die Filippyne.
Seerowery is 'n algemene verskynsel, veral naby die kus van Borneo.
Wekerom
Wekerom is 'n nedersetting in die munisipaliteit Ede in die provinsie Gelderland in Nederland.
Sardies
Sardies (sardu) is 'n taal wat uitsluitlik op die tot Italië behorende eiland Sardinië deur c. 1,3 miljoen mense gepraat word (c. 80% van die eilandbewoners). Hulle is tweetalig Italiaans/Sardies.
In teenstelling tot Italiaans en ander Romaanse tale het Sardies nog baie fonetiese en taalkundige elemente van Latyn bewaar. Dit word dan ook oor die algemeen beskou as die mees konserwatiewe van alle Romaanse tale.
Deur 'n streekswet van 1997 en 'n wet van die Italiaanse Republiek van 1999 word Sardies amptelik met Italiaans gelykgestel, byvoorbeeld as bestuurs- en onderwystaal. In praktyk domineer Italiaans nog die openbare lewe.
Die belangrikste dialekte van Sardies is:
Friulaans
Die gebied waar Friulaans of Frioelies (Furlan) gepraat word, Frioelië, lê in die uiterste Noord-Ooste van Italië, maar omvat ook dele van Istrië en Dalmasië in Kroasië, afhangend van hoe ruim die definisie van Friulaans geïnterpreteer word. In Italië word Friulaans in skole in die provinsies Udine en Pordenone aangebied.
Hyderabad
Die term Hyderabad kan verwys ná:
Friulaans
Fruili heet in Friulaans Friûl; Friulaans heet Furlân, die Friulane heet Furlâns.